 Shaqsiyan waxan qabaa oo aaminsanahay in Cali Khaliif yahay siyaasi abaal badan ku leh Somaliland, marka laga yimaad dhalashada, wuxuu door shariif ah ka soo qaatay yag-leelidii Qaranka Somaliland oo ay saldhig u ahayd nabadayntii beelaha walaalaha ah ee waddanka wada degga, waxana filayaa inuu tabasho uun kaga maqan yahay dalkiisa iyo dadkiisa Somaliland, maalin maalmaha ka mid ahana u soo noqon doono, hase ahaatee in kastaba ha leekaatee waxa la saadaalin karaa inuu talo ku lahaa ku darista xubno Somaliland ka soo jeeda inay tagaan wadahadalka Turkiga, natiijadii ka dhalatayna ay noqotay in Somaliland ku dhawaaqdo inay hakiso wadahadladii u socday Soomaaliya, arrintan oo Cali Khlaiif ku noqon karo nin aan la mahadin taladii uu bixiyey. 